BJPના નેતા વરુણ ગાંધીએ ત્રણ ફાયરઆમ્ર્સ સાથે પોતાના નામે ૨૦ કરોડ રૂપિયાની સંપત્તિ ગઈ કાલે જાહેર કરી હતી. વરુણના બૅન્ક-અકાઉન્ટમાં ૧૧ કરોડથી વધુ રૂપિયા છે જ્યારે તેણે શૅરો, બૉન્ડ્સ વગેરેમાં ૩.૩૩ કરોડ રૂપિયાનું રોકાણ કરેલું છે. રાષ્ટ્રીય બચતપત્રોમાં તથા વીમા પૉલિસીઓમાં વરુણનું ૩૧.૫૩ લાખનું રોકાણ છે. તેની પાસે એક ગન, એક રાઇફલ અને એક પિસ્તોલ છે. દિલ્હીમાં તે એક ઘરની માલિકી ધરાવે છે, પણ તેની પાસે પોતાનું વાહન નથી. વરુણ પાસે ૧૩૩૪.૫ ગ્રામ સોનું અને ૧૧૩.૭૮ કિલોગ્રામ ચાંદી છે.